  පිළිතුර: දැන් ක‍්‍රියාත්මකවෙන්නේ විදුලි මණ්ඩලය කියන බිලද උපයෝගීතා කොමිසම කියන බිලද ජනපති කියන එකද වෙනත් එකක්ද කියල කාටවත් පැහැදිලි නෑ. ජනතාව මෝඩයා කරලා ගසාකන්නයි ආණ්ඩුව හදන්නේ. 1995 වෙනතෙක් විදුලි මණ්ඩලය ලාබ ලැබූ තැනක්. 94 සිට මේ දක්වා වසර 19ක් මේ රට පාලනය කරන්නේ මේ ආණ්ඩුවයි. මොවුන්ගේ වැඩ බැරිකම, හොරකම්, නාස්තිය, සෝබන වියදම්වල පාඩුව තමයි හතර පැත්තෙන්ම අද අසරණ ජනතාව පිට පටවන්න හදන්නේ.  විදුලි මණ්ඩලයේ ලොකු පාඩුව ලෙස ආණ්ඩුව පෙන්නන්න හදන්නේ තම අකාර්යක්ෂමතාවයි. ආණ්ඩුවේ නොහැකියාවට ජනතාව වන්දි ගෙවන්නේ මොකටද? මූල්‍ය අරමුදල ගිය පෙරබවාරිවල ආණ්ඩුවට ණය දීමට බැරි බව කීවා. අධික පාඩු ලබන විදුලිය. තෙල්, දුම්රිය, ශ්‍රී ලංකන් ඇතුළු රාජ්‍ය ආයතනවල පාඩුව මකාගන්න කියලා ඔවුන් කොන්දේසි දැම්මා. පාඩු නැතිකරන ලේසිම ක‍්‍රමය මිල වැඩිකර ජනතාව පිට පැටවීමයි. ජනතා අමාරුකම් ගැන නොතකන මේ ආණ්ඩුව දැන් කරන්න හදන්නේ ඒ ලේසිම ක‍්‍රමයයි. අනික ලෝක තෙල් මිල අඩුවෙලා තියෙද්දී විදුලිබිල වැඩිකිරීම ඉතා අසාධාරණයි.   